
Δ ΙΑΤΑΓΜΑΤ Α 

Έγκριση πολεοδομικής μελέτης τμήματος της περιοχής 
δεύτερης κατοικίας «παραλίας» του Δήμου Καλυβιών 
Θορικού (Ν. Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 7 (παρ 1) του Ν. 1337/1983 
«Επέκταση τωνπολεοδομικών σχεδίων, οικιστική ανάπτυ¬ 
ξη και σχετικές ρυθμίσεις» (Α' 33). 

2. Τις διατάξεις των άρθρων 1 (παρ. 1,2,3, και 7 και 2 (παρ. 
1) του Ν. 2242/1994 «Πολεοδόμηση περιοχών δεύτερης κα¬ 
τοικίας σε Ζώνες Οικιστικού Ελέγχου, προστασία φυσικού 
και δομημένου περιβάλλοντος και άλλες διατάξεις» (ΑΊ62). 

3. Τις διατάξεις του άρθρου 3 του Ν. Δ/τος της 
17.7.1923 «Περί σχεδίων πόλεων κ,λπ.» (Α'228) όπως με¬ 
ταγενέστερα τροποποιήθηκαν και συμπληρώθηκαν. 

4. Τις διατάξεις της παρ. 1 του άρθρου 7 του Ν. 
2508/1997 «Βιώσιμη Οικιστική ανάπτυξη των πόλεων και 
των οικισμών της Χώρας και άλλες διατάξεις (Α' 124)». 

5. Τις διατάξεις του άρθρου 15(παρ.2.1 και2.1.1)τουΝ. 
1515/1985 «Ρυθμισπκό Σχέδιο και πρόγραμμα προστα¬ 
σίας περιβάλλοντος της ευρύτερης περιοχής της Αθή¬ 
νας» (ΑΊ8). 

6. Τις διατάξεις του από 16.8.1985 Π. Δ/τος «Πολεοδό¬ 
μηση περιοχών δεύτερης κατοικίας μέσα στις Ζ.Ο.Ε. και 
σχετικές ρυθμίσεις» (Δ' 416) όπως ισχύει. 

7. Τις διατάξεις του από 20.8.1985 Π. Δ/τος «Καθορι¬ 
σμός εντός της ΖΟΕ Αττικής περιοχών για δεύτερη κατοι¬ 
κία» (Δ'456). 

8. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (ΑΊ37) που προστέ¬ 
θηκε με το άρθρο 27 του Ν. 2081/1992 (ΑΊ54) και ανπκα- 
ταστάθηκε με την παραγ. 2α του άρθρου 1 του Ν. 
2469/1997 (Α'38). 

9. Τις 5/96 και 119/1997 γνωμοδοτήσεις του δημοτικού 
συμβουλίου Καλυβιών Θορικού. 

10. Το γεγονός ότι για το δήμο Καλυβιών θορικού πέ¬ 
ρασε άπρακτη η προθεσμία του άρθρου 38 παρ. 3 του Π. 
Δ/τος 410/1995 «Κωδικοποίηση σε ενιαίο κείμενο νόμου 
με τίτλο «Δημοτικός και Κοινοτικός Κώδικας των ισχυου- 
σών διατάξεων του δημοτικού και Κοινοτικού Κώδικα, ό¬ 
πως τροποποιήθηκαν και συμπληρώθηκαν» (Α'231). 

11. Τις 29/συν. 1/12.1.95,1/10.10.91, 5/2.4.1992, 

43/11.6.1992 και 28/6.4.1995 γνωμοδοτήσεις του Συμβου¬ 


λίου Χωροταξίας Οικισμού και Περιβάλλοντος Αν. Αττικής. 

12. Τις 726/92,79/1993, 103/97 και 357/1997 γνωμοδο¬ 
τήσεις του Κεντρικού Συμβουλίου Χωροταξίας Οικισμού 
και Περιβάλλοντος. 

13. Το γεγονός ότι από τις κανονιστικές διατάξεις αυτού 
του διατάγματος δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α. 

14. Την344/98 και 16/2000 γνωμοδοτήσεις του Συμβου¬ 
λίου της Επικράτειας με πρόταση του Υπουργού Περι¬ 
βάλλοντος, Χωροταξίας και Δημοσίων Έργων, αποφασί¬ 
ζουμε: 

Άρθρο 1 

Εγκρίνεται το πολεοδομικό σχέδιο τμήματος της περιο¬ 
χής «παραλία» του δήμου Καλυβιών Θορικού (Ν. Αττικής) 
της οποίας η χρήση για δεύτερη κατοικία, έχει προσδιο¬ 
ριστεί με το από 20.8.85 π.δ/γμα (Δ'456) με τον καθορισμό 
οικοδομήσιμου χώρου, οδού, πεζοδρόμων και κοινοχρή¬ 
στου χώρου - δασικής έκτασης, όπως φαίνεται στο σχετι¬ 
κό χρωματισμένο πρωτότυπο διάγραμμα σε κλίμακα 
1:1000 που θεωρήθηκε από τον Προϊστάμενο της Δ/νσης 
Τοπογραφικών Εφαρμογών με την 7792/2000 πράξη του 
και που αντίτυπό του σε φωτοσμίκρυνση δημοσιεύεται με 
το παρόν διάταγμα. 

Άρθρο 2 

Στο πρόσωπο των οικοπέδων οικοδομημένων ή μη που 
βρίσκονται στην περιοχή της οποίας εγκρίνεται το σχέδιο 
επιβάλλεται προκήπιο πλάτους τεσσάρων (4) μέτρων, ό¬ 
πως φαίνεται στο διάγραμμα του άρθρου 1. 

Άρθρο 3 

Για τον πολεοδομικό κανονισμό της περιοχής της οποί¬ 
ας εγκρίνεται το σχέδιο με το άρθρο 1 εφαρμόζονται οι 
διατάξεις των άρθρων 3 και 5 του από 14-9-1995 Π. Δ/γμα- 
τος (Δ'723). 

Άρθρο 4 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημο¬ 
σίων Έργων αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 28 Μαρτίου 2000 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ, ΚΑΙ ΔΗΜΟΣΙΩΝ ΕΡΓΩΝ 

ΚΩΣΤΑΣ ΛΑΛΙΩΤΗΣ 

